CELEX: 32012R0226
Language: hr
Date: 2012-03-15 00:00:00
Title: Provedbena uredba Komisije (EU) br. 226/2012 od 15. ožujka 2012. o izmjeni Uredbe (EZ) br. 1730/2006 u pogledu uvjeta za korištenje benzojeve kiseline (nositelj odobrenja Emerald Kalama Chemical BV)  Tekst značajan za EGP

03/Sv. 038
            
            
               HR
            
            
               Službeni list Europske unije
            
            
               269
            
         32012R0226
   
               L 077/6
            
            
               SLUŽBENI LIST EUROPSKE UNIJE
            
            
               15.03.2012.
            
         
      PROVEDBENA UREDBA KOMISIJE (EU) br. 226/2012
   od 15. ožujka 2012.
   o izmjeni Uredbe (EZ) br. 1730/2006 u pogledu uvjeta za korištenje benzojeve kiseline (nositelj odobrenja Emerald Kalama Chemical BV)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 13. stavak 3.,
   budući da:
   
               (1)
            
            
               Pripravak benzojeve kiseline, koji pripada kategoriji dodataka hrani za životinje „Zootehnički dodaci”, Uredbom (EZ) br. 1730/2006 (2) odobren je za razdoblje od 10 godina kao dodatak hrani za životinje za korištenje kod odbijene prasadi te Uredbom (EZ) br. 1138/2007 (3) za korištenje kod svinja za tov.
            
         
               (2)
            
            
               U skladu s člankom 13. stavkom 3. Uredbe (EZ) br. 1831/2003, nositelj odobrenja predložio je promjenu uvjeta odobrenja pripravka benzojeve kiseline kao dodatka hrani za odbijenu prasad, kako bi se brisao uvjet u vezi s uključivanjem tog pripravka u krmnu smjesu u obliku premiksa i kako bi se promijenili uvjeti u vezi s dopunskom krmnom smjesom. U potporu zahtjevu priloženi su relevantni podaci. Komisija je taj zahtjev proslijedila Europskoj agenciji za sigurnost hrane (dalje u tekstu „Agencija”).
            
         
               (3)
            
            
               Agencija je u mišljenju od 6. rujna 2011. (4) zaključila da nema razloga za nastavak ograničenja u pogledu uključivanja pripravka benzojeve kiseline u krmnu smjesu u obliku premiksa. Smatrala je da su ograničenja za korištenje dodatka u dopunskoj krmnoj smjesi, koja su uspostavljena Uredbom (EZ) br. 1138/2007, dostatna i primjenljiva za odbijenu prasad.
            
         
               (4)
            
            
               Uvjeti predviđeni u članku 5. Uredbe (EZ) br. 1831/2003 su ispunjeni.
            
         
               (5)
            
            
               Uredbu (EZ) br. 1730/2006 treba stoga na odgovarajući način izmijeniti.
            
         
               (6)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilog Uredbi (EZ) br. 1730/2006 zamjenjuje se tekstom Priloga ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. ožujka 2012.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 268, 18.10.2003., str. 29.
   
      (2)  SL L 325, 24.11.2006., str. 9.
   
      (3)  SL L 256, 2.10.2007., str. 8.
   
      (4)  EFSA Journal 2011.; 9(9):2358.
   PRILOG
   
      
         „PRILOG
         
                     Identifikacijski broj dodatka hrani za životinje
                  
                  
                     Naziv nositelja odobrenja
                  
                  
                     Dodatak hrani za životinje
                  
                  
                     Sastav, kemijska formula, opis, analitička metoda
                  
                  
                     Vrsta ili kategorija životinje
                  
                  
                     Najviša dob
                  
                  
                     Najmanja dopuštena količina
                  
                  
                     Najveća dopuštena količina
                  
                  
                     Ostale odredbe
                  
                  
                     Trajanje odobrenja
                  
               
                     mg/kg potpune krmne smjese sa sadržajem vlage 12 %
                  
               
                     
                        Kategorija zootehničkih dodataka. Funkcionalna skupina: ostali zootehnički dodaci (poboljšanje proizvodnih parametara: povećanja mase ili učinkovitosti hrane za životinje)
                     
                  
               
                     4d210
                  
                  
                     Emerald Kalama Chemical BV
                  
                  
                     Benzojeva kiselina
                  
                  
                     
                                  
                              
                              
                                 
                                    Sastav dodatka hrani za životinje:
                                 
                                 benzojeva kiselina (≥ 99,9 %)
                              
                           
                                  
                              
                              
                                 
                                    Obilježja aktivne tvari:
                                 
                                 Benzenkarboksilna kiselina, fenilkarboksilna
                                 kiselina, C7H6O2
                                 
                                 CAS br. 65-85-0
                                 Maksimalna razina u:
                                 
                                              
                                          
                                          
                                             ftalnoj kiselini: ≤ 100 mg/kg
                                          
                                       
                                              
                                          
                                          
                                             bifenilu: ≤ 100 mg/kg
                                          
                                       
                           
                                  
                              
                              
                                 Analitička metoda (1)
                                 
                                 Kvantifikacija benzojeve kiseline u dodatku hrani za životinje: titracija s natrijevim hidroksidom (monografija Europske farmakopeje 0066)
                                 Kvantifikacija benzojeve kiseline u premiksu i krmnoj smjesi: tekućinska kromatografija s reverznom fazom i UV detekcijom (RH-HPLC/UV) — metoda koja se temelji na ISO9231:2008
                              
                           
                  
                     Prasad (odbijena)
                  
                  
                     —
                  
                  
                     —
                  
                  
                     5 000
                  
                  
                     
                                 1.
                              
                              
                                 Mješavina različitih izvora benzojeve kiseline ne smije premašiti dopuštenu najveću razinu u potpunoj krmnoj smjesi od 5 000 mg/kg potpune krmne smjese.
                              
                           
                                 2.
                              
                              
                                 Preporučena najmanja doza: 5 000 kg/kg potpune krmne smjese.
                              
                           
                                 3.
                              
                              
                                 Dopunska krmna smjesa koja sadrži benzojevu kiselinu ne smije se izravno davati prasadi, osim kada se temeljito pomiješa s ostalim krmivom u dnevnom obroku.
                              
                           
                                 4.
                              
                              
                                 Za odbijenu prasad do 25 kg.
                              
                           
                                 5.
                              
                              
                                 Za sigurnost: preporučuje se upotreba zaštite za disanje i rukavica pri rukovanju.
                              
                           
                  
                     14.12.2016.
                  
               
   
   
      (1)  Detalji o analitičkim metodama dostupni su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx}”